قال عز الدين الإبراهيمي، عضو اللجنة العلمية الوطنية الخاصة بكوفيد، أن اللقاح ديال ” سينوفارم” الصينية غالي، لكن الأكثر أمانا. وأضاف أمس الثلاثاء في ندوة نظمها معهد صندوق الإيداع والتبير، حول محددات السياسة الصحية، أن هناك من قلل من قيمة اللقاح الذي اعتمده المغرب لأن ” مصدره من الصين”. غير أنه شدد على أن اللقاح ديال سينوفارم الصينية، يساوي 137 دولار، شي 1300 درهم مغربية، معتبرا أن ذلك اللقاح غالي مقارنة بلقاح ” أسترازينيكا” اللي ديالله كيساوي 5 دولارات، أي شي 50 درهم. وأكد على أن 137 دولار هي ثمن الجرعتين اللي غادي ياخذهم كل واحد، مشددا على أن غلاء اللقاح الصيني، مرده إلى أن التكنولوجيا باش تصنع، مكلفة وثقيلة. وشدد على أنه كان علينا نشري من السوق الدولية دابا، حيث ما يمكنش المغرب يتسنى، حتى يبان الجيل الثاني من اللقاح، اللي ما يمكن الحصول عليه إلا فشهر يونيو. ملاحظة لابد منها، إذا تم تلقيح 60 في المائة من المغاربة، فالكلفة ديال التلقيح، غادة تكون قد قيمة القرض اللي خداه المغرب أمس الثلاثاء من السوق الدولية واللي بشي 3 ملايير دولار، وهو أكبر إصدار فتاريخ المغرب فتلك السوق. ولا بد من استحضار عند الحديث عن ثمن اللقاح، أنه المغرب غادي يزيد شوية ديال الفلوس، الخاصة باللوجستيك ومراكز التلقيح والموارد البشرية.. والحملة التواصلية حول التلقيح.. 
اللقاح الصيني ضد كورونا غالي بزاف.. 1300 درهم للڤاكسان